Puisano e bohlokwa maphelong a rona
Puisano ke ntho ya bohlokwa haholo maphelong a rona, e bohlokwa haholo dikamanong tse fapafapaneng tseo releng kahare ho tsona.
E kaba pakeng tsa batho ba babedi ba ratanang kapa tsa bana le batswadi babona, hore dikamano tsena di dule di tsitsitse di hloka puisano ya kamehla empa ha puisano e qala e tlisa dikgohlang kapa diqwaketsano e fetoha ntho e swabisang.
Rele batho rena le maikutlo a fapaneng hape le tsela eo re etsang dintho ka yona ha e tshwane, re tlameya ho tseba le ho utlwisisa sena hore ho dule hona le kgotso.
Ke tlwaelo hape ke ntho etsebahalang hore motswadi ona le tokelo ya hore a buwe sefe kapa sefe ho ngwana wa hae, empa hangata batswadi ba lebala hore ngwana eo a motswetseng ke motho hape ona le maikutlo.
Ka mehla hare qoqelwa re utlwa hothwe bana ba meloko ya pele pele bane basa arabisi ba holo ba bona, empa moloko ona o arabisa baholo ba ona.
Taba ena ke ile kae hlokomela mme ka bona hore ke nnete e jwalo empa hape ke ile kaipotsa hore na ekaba lebaka ke eng, ke ile ka hlokomela hore lebaka ke hobane batswadi bafa bana mabaka a hore ba ba arabise kapa ba halefe ka baka la tsela eo ba buang le bona ka yona.
Ke ntho e swabisang ha ngwana a arabisa motho a moholo empa ke ntho e swabisang kaho fitisisa ha motho a moholo afa ngwana lebaka la ho moarabisa, matsatsing ana ese ele ntho e atileng ho utlwa ka masedinyana hore ngwana le motswadi ba ile ba qwaketsana ka mantswe mme qetellong emong hobona a hlokahale, ntho ena hae iketsahalle fela empa e qala ka puisano.
Tjhe, ka sena hake bolele hore kedi kamano tsohle tseo dinang le mathata a puisano empa ha ngata ho jwalo.
Basotho bare”pula ke mahlopha a senya”, sena ke nnete hoya kaho hlokomela ditla morao tseo dibang teng ka mora hore pula ene.
Ho jwalo fela ka puisano le yona ke mahlopha a senya, mathata amangata a rarollwa ka puisano hape mathata amangata atliswa ke puisano.
Puisano ke ntho ya bo hlokwa haholo maphelong arona, ke motheo wa dintho tsohle tse teng letse tlaba teng.